Publication: Magyar Közlöny
Issue: MK-2010-44 (Year: 2010, Number: 44)
Era: contemporary
Section: az országos népszavazásról és népi kezdeményezésrõl szóló 1998. évi III. törvény (a továb biak ban: Nsztv.) 2. § szerinti
Paragraph Index: 1168

az országos népszavazásról és népi kezdeményezésrõl szóló 1998. évi III. törvény (a továb biak ban: Nsztv.) 2. § szerinti hitelesítés céljából. Az aláírásgyûjtõ íven a következõ kérdés szerepelt: „Egyetért-e Ön azzal, hogy ne kapjon semmilyen segélyt és támogatást az a szülõ, aki nem rendszeresen járatja iskolába gyermekét?” Az Országos Választási Bizottság álláspontja szerint a beadvány nem felel meg az Nsztv. 13. § (1) bekezdésében foglaltaknak, mely szerint a népszavazásra feltenni kívánt kérdést úgy kell megfogalmazni, hogy arra egyértelmûen lehessen válaszolni. A Bizottság megítélése szerint ugyanis nem egyértelmû, mit ért a beadványozó a „nem rendszeresen járatja iskolába gyermekét” kifejezés alatt. A tankötelezettség – a hatályos jogszabályok értelmében – meghatározott életkortól meghatározott életkorig tart, korosztályonként eltérõen került szabályozásra, ebbõl következõen a népszavazásra feltenni kívánt kérdésbõl nem derül ki, hogy a beadványozó pontosan mely korosztályú gyermekekre vonatkozóan kíván szabályozást elõírni. Az aláírásgyûjtõ íven szereplõ kérdés nem felel meg az egyértelmûség követelményének továbbá azért sem, mert nem konkrét jogszabály megalkotására irányul, ezáltal nem felel meg az országos népszavazás intézménye rendeltetésének, ebbõl következõen a népszavazásra feltenni kívánt kérdés országos népszavazási kezdeményezésként nem értelmezhetõ. Fentiek alapján az Nsztv. 10. § c) pontja szerint, az Országos Választási Bizottság megtagadja az aláírásgyûjtõ ív hitelesítését, ha a kérdés megfogalmazása nem felel meg a tör vény ben elõírt követelményeknek. II. A határozat az Nsztv. 2. §-án, 10. §-ának c) pontján és a 13. § (1) bekezdésén, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Szigeti Péter s. k., az Országos Választási Bizottság elnöke

Source: https://magyarkozlony.hu/hivatalos-lapok/9d3f9d87a64de12c6d81c3555e53f4e1576279d2/dokumentumok/c6be356b04dc975c30299d83cf6a7f6646886d4a/letoltes